N á v r h 

Všeobecné   záväzné   nariadenie

obce    R a k o v i c e 

č. 16/2016

O  PODMIENKACH  POSKYTOVANIA DOTÁCIÍ 
Z  PROSTRIEDKOV  OBCE  RAKOVICE

Návrh VZN vyvesený na úradnej tabuli v obci Rakovice dňa: 12.2.2016
Návrh VZN zverejnený na webovej stránke obce dňa: 12.2.2016
Návrh VZN vyhlásený v miestnom rozhlase obce dňa: 12.2.2016
Vyhodnotenie pripomienok k návrhu VZN:  ......................
VZN schválené Obecným zastupiteľstvom v Rakoviciach dňa: ...............
VZN vyvesené na úradnej tabuli v obci Rakovice dňa: ...................
VZN zverejnené na webovej stránke obce dňa .................
VZN nadobúda účinnosť dňa: ...............

     Obec Rakovice na základe samostatnej pôsobnosti podľa článku 67 a článku 68 Ústavy Slovenskej republiky a na základe § 6 zákona č. 369/1990 Zb. o obecnom zriadení v znení neskorších predpisov a podľa § 7 ods. 2, 4  zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, vydáva toto všeobecné záväzné nariadenie (ďalej len VZN):

Všeobecné záväzné nariadenie obce Rakovice č. 16/2015
o podmienkach poskytovania dotácií z prostriedkov Obce Rakovice

Čl. 1
Úvodné ustanovenia

1.	Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Rakovice. Obec poskytuje dotácie na všeobecne prospešné služby a verejnoprospešné účely na základe tohto všeobecne záväzného nariadenia (ďalej len „nariadenie“).
 
2.	Obec vytvára zdroje pre poskytovanie dotácií iba z vlastných prostriedkov z rozpočtu obce. 

Čl. 2
Poskytovanie dotácie

1.	Právnickej osobe a fyzickej osobe - podnikateľovi, ktorí majú sídlo alebo trvalý pobyt na území obce Rakovice alebo ktoré pôsobia, vykonávajú činnosť na území obce Rakovice, alebo poskytujú služby obyvateľom Obce Rakovice, môže obec poskytovať dotácie z rozpočtu obce za podmienok ustanovených týmto nariadením len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti.

2.   Všeobecne prospešné služby sú najmä:
a)	poskytovanie zdravotnej starostlivosti,
b)	poskytovanie sociálnej pomoci a humanitárna starostlivosť,
c)	tvorba, rozvoj, ochrana, obnova a prezentácia duchovných a kultúrnych hodnôt,
d)	ochrana ľudských práv a základných slobôd,
e)	vzdelávanie, výchova a rozvoj telesnej kultúry,
f)	výskum, vývoj, vedecko-technické služby a informačné služby,
g)	tvorba a ochrana životného prostredia a ochrana zdravia obyvateľstva,
h)	služby na podporu regionálneho rozvoja a zamestnanosti,
i)	zabezpečovanie bývania, správy, údržby a obnovy bytového fondu.

3.  Verejnoprospešným účelom sa na základe tohto nariadenia rozumie:
a)	rozvoj a ochrana duchovných a kultúrnych hodnôt
b)	realizácia a ochrana ľudských práv alebo iných humanitných cieľov
c)	ochrana a tvorba životného prostredia
d)	zachovanie prírodných hodnôt
e)	ochrana zdravia
f)	ochrana práv detí a mládeže
g)	rozvoj vedy, vzdelania, telovýchovy
h)	plnenie individuálnej určenej humanitnej pomoci pre jednotlivca alebo skupinu osôb, ktoré sa ocitli v ohrození života a alebo potrebujú naliehavú pomoc pri postihnutí živelnou pohromou.

4.  Poskytnutie finančných prostriedkov sa schvaľuje v rámci rozpočtu obce na príslušný rozpočtový rok za podmienok ustanovených týmto nariadením. Objem finančných prostriedkov pre príslušný kalendárny rok schvaľuje Obecné zastupiteľstvo.

5.   Dotáciu je možné poskytnúť v jednom kalendárnom roku na ten istý účel fyzickej, alebo právnickej osobe iba raz a musí sa vyčerpať v tom kalendárnom roku, na ktorý bola schválená. Obec môže na základe odôvodnenej žiadosti povoliť výnimku z časového použitia rozpočtových prostriedkov poskytnutých obcou v príslušnom rozpočtovom roku formou dotácie.  

Čl. 3
Podmienky poskytovania dotácií

1.	Obec môže poskytnúť finančné prostriedky na základe písomnej žiadosti, príloha č. 1.
 
2.	Žiadosť musí obsahovať: 
a) účel použitia dotácie v zmysle článku 2, ktorého sa žiadosť o dotáciu týka,
b) presné označenie žiadateľa:
-	u fyzickej osoby - podnikateľa: meno a priezvisko, adresa trvalého bydliska, fotokópiu živnostenského listu, kontakt
-	u právnickej osoby: názov organizácie a adresa, IČO, meno a priezvisko štatutárneho zástupcu, výpis z obchodného registra, kontakt.
c) bankové spojenie žiadateľa – číslo účtu v tvare IBAN,
d) názov, stručnú charakteristiku projektu a jeho prínos pre obec,
e) rozpočet predpokladaných príjmov a výdavkov súvisiacich s realizáciou dotácie,
f) u podnikateľských subjektov (fyzických aj právnických osôb)  písomne vyhlásenie žiadateľa, že nie je v konkurze ani v likvidácií, nemá voči obci žiadne záväzky
g) požadovanú výšku dotácie od obce.

3.	Žiadosť o poskytnutie dotácie právnická osoba a fyzická osoba – podnikateľ predkladajú na obecný úrad obce do 31. marca kalendárneho roka. V mimoriadnych a opodstatnených prípadoch právnická osoba a fyzická osoba – podnikateľ môže podať žiadosť aj v inom termíne. 

4.	Právnickej osobe a fyzickej osobe – podnikateľovi možno poskytnúť dotáciu z rozpočtu obce len jedenkrát za kalendárny rok. 

5.	Dotáciu možno poskytnúť právnickej osobe a fyzickej osobe – podnikateľovi, ktorý nemá daňový nedoplatok na miestnych daniach a miestnom poplatku voči obci. 

6.	Na poskytnutie dotácie z rozpočtu obce nie je právny nárok. 

7.	O poskytnutí dotácie z rozpočtu obce rozhoduje obecné zastupiteľstvo. 

8.	Poskytnutá dotácia podlieha ročnému zúčtovaniu s rozpočtom obce. Právnická osoba a fyzická osoba – podnikateľ, ktorému bola poskytnutá dotácia je povinná zúčtovať prostriedky do 30 kalendárnych dní po ich použití, najneskôr však do 15.12. kalendárneho roka. 

9.	Ak poskytnuté prostriedky nemožno vyčerpať do konca kalendárneho roka, právnická osoba a fyzická osoba – podnikateľ je povinná požiadať obec o predĺženie termínu zúčtovania. V odôvodnených prípadoch je možné požiadať i o zmenu účelu použitia prostriedkov.

10.	Právnickej osobe a fyzickej osobe – podnikateľovi, ktorej boli poskytnuté prostriedky a neboli použité, je povinná ich vrátiť v termíne zúčtovania na účet obce SK10 0200 0000 0000 1442 2212. 

11.	Ak právnická osoba a fyzická osoba – podnikateľ nesplní zmluvné podmienky o poskytnutí dotácie, bude obec postupovať v zmysle § 31 zákona č. 523/2004 Z. z. o rozpočtových pravidlách verejnej správy v znení neskorších predpisov.
 
Čl. 4
Forma poskytovania dotácií

1.	Dotáciu je možné poskytnúť len na základe písomnej zmluvy uzatvorenej medzi obcou a žiadateľom (príloha č. 2)

2.	Písomnú zmluvu za obec podpisuje starosta. Zmluva musí obsahovať: 
a)	výšku schválenej dotácie,
b)	účel použitia dotácie,
c)	termín realizácie,
d)	právo Obce Rakovice vykonať kontrolu použitia poskytnutých finančných prostriedkov u žiadateľa,
e)	záväzok žiadateľa vrátiť dotáciu a uhradiť sankciu v prípade nedodržania podmienok zmluvy, 
f)	termín a spôsob zúčtovanie dotácie, 
g)	termín a spôsob vrátenia prípadných nepoužitých finančných prostriedkov.

Čl. 5
Záverečné ustanovenia

1.	Toto všeobecne záväzné nariadenie č. 16/2016 schválilo obecné zastupiteľstvo obce Rakovice  na svojom zasadnutí dňa  .........  uznesením č. .../2016.

2.	Ruší sa všeobecne záväzné nariadenie obce č. 16, ktoré bolo schválené obecným zastupiteľstvom v Rakoviciach dňa 2.3.2007. 

                              

								         Dušan Daloš
								   starosta obce Rakovice